# Gerry Brownlee

Gerard «Gerry» Anthony Brownlee (nascut el 1956) és un polític neozelandès i diputat de la Cambra de Representants de Nova Zelanda, representant la circumscripció electoral d'Ilam des de les eleccions de 1996. És membre del Partit Nacional i forma part del gabinet de John Key.

## Inicis

Brownlee va néixer a Christchurch el 1956. Després de realitzar els seus estudis secundaris es va esdevenir fuster. El 1980 va fer-se professor al graduar de l'Escola de Professors de Christchurch (Christchurch Teachers' College). Com a professor treballaria al Col·legi Ellesmere (Ellesmere College) i al Col·legi de Sant Beda (St Bede's College), ambdós a Christchurch.

## Diputat

Parlament de Nova Zelanda :
| Anys | Leg. | Circumscripció | Llista | Partit |
| 1996-1999 | 45 | Ilam | 47 | Nacional |
| 1999-2002 | 46 | Ilam | 36 | Nacional |
| 2002-2005 | 47 | Ilam | 9 | Nacional |
| 2005-2008 | 48 | Ilam | 2 | Nacional |
| 2008-2011 | 49 | Ilam | 3 | Nacional |
| 2011-actualitat | 50 | Ilam | 4 | Nacional |
En les eleccions de 1993 fou candidat del Partit Nacional a la circumscripció electoral de Sydenham. Allí va perdre contra Jim Anderton de l'Aliança.
En les eleccions de 1996 va ser el candidat del partit a Ilam, una nova circumscripció. Allí hi guanyà amb un marge ampli.
En les eleccions de 1999 hi guanyà amb el 47,99% del vot. En segon lloc quedà Alison Wilkie del Partit Laborista.
Tot i el baix rendiment electoral del Partit Nacional en les següents eleccions, les de 2002, Brownlee hi va guanyar a Ilam amb el 46,91% del vot. En segon lloc va quedar Richard James Pole del Partit Laborista.
En les eleccions de 2005 Brownlee va rebre el 53,13% del vot de la seva circumscripció. Julian Blanchard, del Partit Laborista, va quedar en segon lloc amb el 31,27% del vot.
En les eleccions de 2008 va rebre el 56,89% del vot total d'Ilam. Sam Yau, del Partit Laborista, va quedar en segon lloc amb el 24,12% del vot.
En les eleccions de 2011 va ampliar el seu marge electoral a 60,50% del vot. John Parsons, del Partit Laborista, va rebre el 20,34% del vot per quedar en segon lloc. Kennedy Graham del Partit Verd va rebre el 15,35% del vot.

### Ministre

En guanyar el Partit Nacional les eleccions de 2008, Brownlee va esdevenir un dels ministres del gabinet de John Key. A més, va ser elegit el Líder de la Cambra de Representants. Els ministeris que ocupà Brownlee van ser els ministeris de Desenvolupament Econòmic i el d'Energia i Recursos.
A partir de les eleccions de 2011 Brownlee ha estat el ministre per a la Recuperació del Terratrèmol de Canterbury i de Transport.

## Vida personal

Brownlee està casat i té tres fills.

## Referències

* ↑ (anglès) «Members Sworn Arxivat 2013-02-23 a Wayback Machine.». Parlament de Nova Zelanda. [Consulta: 26/04/2013.]
* 1 2 3 4 5 6 (anglès) «Hon Gerry Brownlee – Member for Ilam, National Party Arxivat 2012-02-03 a Wayback Machine.». Parlament de Nova Zelanda. [Consulta: 26/04/2013.]
* ↑ (anglès) «Hon Gerry Brownlee - Biography Arxivat 2014-02-02 a Wayback Machine.». Partit Nacional de Nova Zelanda. [Consulta: 26/04/2013.]
* 1 2 (anglès) «Electorate Profile – Ilam Arxivat 2011-09-29 a Wayback Machine.». Parlament de Nova Zelanda. [Consulta: 26/04/2013.]
* ↑ (anglès) «Official Count Results -- Ilam (2005) Arxivat 2010-05-23 a Wayback Machine.. Comissió Electoral. [Consulta: 26/04/2013.]
* ↑ (anglès) «Official Count Results -- Ilam (2008) Arxivat 2013-02-08 a Wayback Machine.». Comissió Electoral. [Consulta: 26/04/2013.]
* ↑ (anglès) «Official Count Results -- Ilam (2011) Arxivat 2013-02-08 a Wayback Machine.». Comissió Electoral. [Consulta: 26/04/2013.]

## Vegeu també

* Partit Nacional de Nova Zelanda

## Enllaços externs

* (anglès) Pàgina web oficial de Gerry Brownlee Arxivat 2013-05-21 a Wayback Machine.
* (anglès) Informació sobre Gerry Brownlee a la pàgina web del Parlament de Nova Zelanda Arxivat 2012-02-03 a Wayback Machine.
* (anglès) Informació sobre Gerry Brownlee a la pàgina web del Partit Nacional Arxivat 2014-02-02 a Wayback Machine.